**Középfokú intézménybe történő beiratkozás folyamata a 2025/2026. tanévre vonatkozóan**

# TEENDŐK A BEIRATKOZÁS ELŐTTI IDŐSZAKBAN

## A SZÜLŐ TEENDŐI

* Az e-Ügyintézés felületén **2025. június 18. és 2025. június 26. közötti időszakban** van lehetősége a szülőknek/törvényes képviselőknek, hogy gyermekeik adatait előzetesen, online módon beküldjék a középfokú iskolákba a „Beiratkozás középfokú intézménybe” (BKI) folyamat segítségével.
* A szülők/törvényes képviselők csak azon intézményben találják meg gyermekük adatait, ahová a gyermek felvételt nyert.
* A beiratkozás napján történő személyes megjelenéskor a rendszer által generált adatlap és nyilatkozatok eredeti, aláírt példányát a szülő/törvényes képviselő magával tudja vinni a középfokú intézménybe.

# TEENDŐK A BEIRATKOZÁS NAPJAIN

A tanév rendjéről szóló 32/2024. (VIII. 8.) BM rendelet alapján **a középfokú iskolákba történő beiratkozás** ideje: **2025. június 25-26. (szerda-csütörtök).**

A szülők/törvényes képviselők az intézmény honlapján tájékozódhatnak a pontos időpontról, feltételekről, lehetőségekről.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 45/A. §-a leírja, hogy a középfokú iskolába történő beiratkozáskor be kell mutatni a személyazonosító igazolványt, valamint az általános iskolai tanulmányok befejezését igazoló bizonyítványt.

A rendeletben meghatározott feladat csak személyes megjelenéssel teljesíthető, ezért a középfokú iskolába történő beiratkozáskor az iskolában a **SZEMÉLYES MEGJELENÉS KÖTELEZŐ**!